cyanic-selkie/wikianc huggingface dataset:
ཆེད་སྤྱོད་ཡི་གེའི་སྐོར།
༄༅། །ཆེད་སྤྱོད་ཡི་གེའི་སྐོར།
དོན་རྩ། འཕྲོག་འཇོམས་དང་མི་བསད་པའི་གྱོད་གཞི༼འདིར་གནས་ཚུལ་ཞིབ་ཕྲ་རྣམས་འགོད་དགོས༽། ༞༞རྫོང་སྤྱི་བདེ་ཅུས་ལ་ཕུལ། ཞུ་གཏུག་མཁན༞༞༞༞༞༼ཐམ་ག༽ ༞ལོིའི་ཟླ་༞༞ཚེས༞༞ཉིན་ལ་ཕུལ།
༢༡ གསལ་བརྡའི་ཡི་གེ།
གསལ་བརྡའི་ཡི་གེ་ཞེས་པ་ནི་ཚན་པའམ་མི་སྒེར་གྱིས་ཡོངས་ལ་གནས་ཚུལ་ཞིག་གསལ་འདེབས་བྱེད་དགོས་སྐབས་སུ་སྤྱོད་རྒྱུའི་ཡིག་རིགས་ཤིག་ཡིན་ཅིང་། ཡི་གེ་དེ་རིགས་འབྲི་སྐབས་བཤད་དགོས་པའི་དོན་དག་དང་དམིགས་ཡུལ། གསལ་བརྡ་གཏོང་མཁན་གྱི་ཚན་པའམ་མི་སྒེར་གྱི་མིང་སོགས་གསལ་བོར་བྲིས་ནས་མི་འདུ་འཛོམས་ཆེ་ས་དང་ལམ་ཆེན་གྱི་འགྲམ་དུ་སྦྱོར་བའམ་ཚགས་པར་ཐོག་ཏུ་བཀོད་ནའང་འགྲིག
བོར་བརླག་གི་གསལ་བརྡ།
དེ་རིང་སྔ་དྲོ་རང་རྫོང་གི་ཚོགས་ཆེན་མོའི་ནང་དུ་གློག་བརྙན་ལྟ་སྐབས་ངའི་པེ་ཅིན་རྟགས་ཅན་གྱི་ཆུ་ཚོད་འདོགས་ཐག་རག་སེར་བྱས་པ་ཞིག་བོར་འདུག་པས་དེ་སུས་རྙེད་ཡོད་ན་རྫོང་འཆར་འགོད་ ཁང་དུ་སྐྱེལ་གནང་ཡོད་པའི་རེ་འདུན་ཞུ་རྒྱུར་མ་ཟད་ལྷག་པར་ཐུགས་རྗེ་ཆེའང་ཞུ། རྫོང་འཆར་འགོད་ཁང་གི་ལས་བྱེད༞༞༞༞ཡིས༞༞ལོའི༞༞ཟླ་༞༞ཚེས་༝༝༝ཉིན་ལ།
༢༢ གན་རྒྱའི་ཡི་གེ
གན་རྒྱའི་ཡི་གེ་ཞེས་པ་ནི་འབྲེལ་ཡོད་ཚན་པའམ་མི་སྒེར་གྱིས་ལས་དོན་ཞིག་བསྒྲུབ་ཕྱིར་ཕྱོགས་གཉིས་ཀས་མཉམ་དུ་གྲོས་མོལ་བྱས་ནས་གྲོས་མཐུན་བྱུང་སྟེ་བྲིས་པའི་ཡི་གེར་ཟེར། གན་རྒྱ་འཇོག་སྐབས་དོ་སྣང་བྱེད་དགོས་པ་གཤམ་གསལ།
༡ གན་རྒྱ་དངོས་སུ་མ་བཞག་གོང་དུ་ཕན་ཚུན་གྲོས་མོལ་ལེགས་པར་བྱས་ཏེ་གན་རྒྱ་བཞག་རྗེས་ཕྱོགས་གཉིས་ཀས་དེ་ལ་སྲུང་བརྩི་ནན་པོ་བྱེད་དགོས།  ༢ ཕྱོགས་གཉིས་ཀའི་བར་གྲོས་དན་བྱུང་བའི་ནང་དོན་གསལ་བོ་འབྲི་དགོས་ཁར། གན་རྒྱའི་ནང་དུ་གསལ་བའི་གཏན་འབེབས་དང་བྱ་ཐབས་རྣམས་ངེས་པར་རྒྱལ་ཁབ་ཀྱི་རྩ་ཁྲིམས་དང་སྲིད་ཇུས་ལ་མཐུན་པར་བྱེད་དགོས།
ལྷས་ར་
ཕྱུགས་ཟོག་བཏགས་ཡུལ་གྱི་ར་བ།
ཧ་ཐུའོ་ཨེར།
ཧ་ཐུའོ་ཨེར་
ཨེ་ཁོའོ་ཌོར།
ཨེ་ཁོའོ་ཌོར་(Equador)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཁེ་ཐོ་རེད།
ནང་ཆག་འབུལ་རྒྱུ་
ནང་ཁུལ་ནས་ཆག་ཡང་གཏོང་རྒྱའི་ཞེ་ས།
ནང་དངོས་པོར་འཛིན་པ་
ཆོས་ཐམས་ཅད་རྟོག་པས་ཕར་བཏགས་པ་ཙམ་མ་ཡིན་པར། ཡུལ་ཁོ་རང་གི་ངོས་ནས་ཚུར་གྲུབ་པར་འཛིན་པ། དེ་ལ་བདེན་འཛིན་དང་དངོས་པོར་འཛིན་པའམ། དངོས་འཛིན་ཟེར་ཞིང། དེ་ལྟར་དུ་གྲུབ་པར་སྨྲ་བ་ལ་དངོས་པོར་སྨྲ་བ་དང། དངོས་སྨྲ་བ་ཟེར་རོ།།
ཐལ་འགྱུར་བས་ལྟ་ན་འོག་མ་རྣམས་དེ་ལྟར་ཡིན་པར་འདོད
ཨ་མོན།
ཨ་མོན​་
ཧོང་དུ་ར་སི།
ཧོང་དུ་ར་སི་(Honduras)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཐེ་གུ་སི་གེ་པ་རེད།
ཨིལ་སལ་ཝ་ཌོར།
ཨིལ་སལ་ཝ་ཌོར་(San Salvador)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་སན་སལ་ཝ་ཌོར་རེད།
གངས་རྒྱན་ལ་འབྲེལ་གཏུག
"མཆན། དྲ་ངོས་འདི་ནི་སྐུ་ཉིད་ཀྱིས་བོད་ཡིག་ཤེས་བའི་སྔོན་འགྲོའི་ཐོག་ནས་ལྷ་ཀློག་བྱེད། གལ་སྲིད་སྐུ་ཉིད་ཀྱི་བོད་ཡིག་གི་ཆུ་ཚད་ཅུང་ཟད་ཞན་ན།  མུ་མཐུད་དུ་སློབ་གཉེར་བྱ་རྒྱུར་སྐུལ་ལོ།"
ང་ནི་བོད་ཡིག་གི་ཝེ་ཁེ་རིག་མཛོད་ཀྱི་དང་བླངས་རྩོམ་སྒྲིག་པ་གངས་རྒྱན་ཡིན།
བོད་ཡིག་གི་ཝེ་ཁེ་རིག་མཛོད་ལ་མོས་པ་ཅན་ཚོར་ལག་རྩལ་དང་ངེས་བྱའི་སྐོར་གྱི་སློབ་སྟོན་བྱེད་ཆེད་དྲ་ངོས་འདི་བཟོས་པ་ཡིན། དེ་བས་བོད་ཡིག་གི་ཝེ་ཁེ་བཟོ་འདོད་པ་དང་དེ་ལ་མོས་མཁན་ཡོད་ན་ཐད་ཀར་ང་ལ་འབྲེལ་བ་བྱེད་ཆོག  གཤམ་ནི་ངའི་འབྲེལ་ལམ་ཁག་ཡིན།
ངེས་པར་དུ་ཞུ་རྒྱུ་ཞིག་ལ། གལ་སྲིད་ཝེ་ཁེ་རིག་མཛོད་དང་མ་འབྲེལ་བའི་སྒེར་དོན་སོགས་ལ་དང་ལེན་མི་བྱ།
མེ་རི།
མེ་རི་ནི་རྒྱུ་སྐར་ངོས་ཀྱི་ཨི་ཁུང་ཞིག་གམ་ཁ་གྱེས་པ་ཞིག་རེད།
རྒྱལ་རོང་བུ་མོའི་སྐྲ་ཤིང་བཅིངས་པའི་ལུགས་སྲོལ་
མོ་བཟའ་རྒྱལ་མོའི་དུས་སུ་བུད་མེད་ཀྱི་ཐོབ་ཐང་ལ་ཧ་ཅང་མཐོང་ཆེན་བྱས་པས། བུ་མོ་ཚོ་བཅུ་དྲུག་ལང་ཚོ་དར་ལ་བབས་དུས། ནར་སོན་པའི་རྟེན་འབྲེལ་ཞིག་སྒྲིག་སྲོལ་ཡོད་པ་དེ་ལ་ས་དེ་གའི་བོད་སྐད་དུ་སྐྲ་ཤིང་བཅིངས་ཞེས་ཟེར། ཡིན་ན་ཡང་། དེང་སང་མི་ཚང་མས་ཡུལ་སྲོལ་དེ་ལ་བོད་ཡིག་ཐོག་ནས་ནར་སོན་པའི་ཆོ་ག་ཞེས་བྲིས་པ་ལས་ས་དེ་གའི་བོད་སྐད་དུ་སྐྲ་ཤིང་བཅིངས་ཞེས་པ་བྲིས་མ་ཤེས་པའམ་འབྲི་སྲོལ་མེད་པ་ནི་གཞུང་ལས་ཁང་ནང་བསྡད་དེ་རྒྱ་ཡིག་གི་ཡིག་ཆ་ཁོ་ན་ཚུར་བསྒྱུར་བ་ལས། གཞི་རིམ་ལ་སོང་ནས་ཡུལ་དངོས་སུ་བརྟག་དཔྱད་ཞིབ་འཇུག་མ་བྱས་པའི་རྟགས་རེད། སྐྲ་ཤིང་བཅིངས་ཞེས་བུ་མོ་ཚོ་ནར་སོན་པའི་རྟེན་འབྲེལ་སྒྲིག་དུས། གྲོང་ནང་གི་དབང་ཐང་ཅན་གྱི་རྒན་མོ་དང་ལོ་བཅུ་དྲུག་ལ་སོན་པའི་བུ་མོ་ཚོས་གྲོང་པའི་ནང་ལ་ཡོད་པའི་ཆུ་གཙང་མ་བླངས་ཏེ་མགོ་སྐྲ་གཙང་མར་བཀྲུས་རྗེས་སྐྲ་ལ་ལན་བུ་ཕྲ་ཕྲ་མང་པོ་བསླས། དེ་ནས་དབང་ཐང་ཆེ་བའི་རྒན་མོས་རིང་ཐུང་ལ་ལི་སྨི༥༠ཙམ་ཡོད་པའི་དངུལ་ལམ་ཤིང་གི་ཐུར་མ་གཉིས་སྐྲ་ནང་བརྒྱུས་པར་མ་ཟད་ལམ་བུས་དམ་དུ་དཀྲིས་རྗེས། རས་སྐུད་ནག་པོ་དང་སྔོནཔོ། སེར་པོ་བཅས་ཀྱིས་དམ་དུ་བཅིངས། དེ་ནས་ཐུར་མའི་སྣེ་གཉིས་ཀར་མཐེབ་ཀོར་རེ་བསྐོན།
བཅུ་དྲུག་ལང་ཚོའི་མེ་ཏོག་ལ་མཛེས་པའི་རྒྱན་གྱིས་སྤྲས་བཞིན་པ། ཐོད་པ་ལ་དཀྲིས་པའི་ལན་བུ་མང་པོའི་ཐོག་ལ་བྱི་རུ་དམར་པོ་ཆུང་ཆུང་མང་པོ་ཕྲེང་བར་བརྩེགས་པ་དེ་ལ་རྩེ་ཁབ་ཅེས་འབོད་པ་དང་། དེའི་ཐོག་ལ་སྐྲ་ཡི་ལན་བུ་སྦོམ་པོ་ཞིག་གཡས་གཡོན་གཉིས་ནས་སྐྲ་ཤིང་ལ་དམ་པོར་དཀྲིས་ཏེ་བྱ་རྒྱལ་ཁྱུང་གི་གཤོག་པ་ལྟར་བྱས་རྗེས་ལོང་ཐུང་དགུ་གྲལ་བསྟར་བསྒྲིགས་པ་དེ་ལ་ཐོད་བཀབ་ཟེར། དེ་ནས་ལུས་ལ་སྨད་གཡོགས་ཟུར་མང་ཅན་དང་ཕྲག་པར་སྟོད་ཁེབས་གསར་པ་གྱོན་པས་མ་ཚད་གསེར་དང་དངུལ། གཡུ་དང་བྱུ་རུ། མུ་ཏིག་དང་སྤོས་ཤེལ་བཅས་རིན་པོ་ཆེའི་རིགས་འདྲ་མིན་སྣ་ཚོགས་བཏགས་ཏེ་རྣམ་པར་བཀྲ་བ་ཞིག་བཟོ་སྲོལ་ཆགས། གོང་གི་གོ་རིམ་དེ་དག་ལེགས་པར་གྲུབ་རྗེས། བླ་སྤྲུལ་རྣམས་ཀྱིས་རྔ་རྡུང་། སྦུབ་ཆལ་དཀྲོལ། དུང་བུས་ཏེ་གསོལ་བ་འདེབས་པའི་དབྱངས་སྙན་པོ་ལ་ལུང་ཀུན་ཏུ་ཁྱབ། གསོལ་བ་བཏབ་ཚར་མ་ཐག་ཞི་ཁྲོ་གང་རུང་གི་འབག་གྱོན་པའི་གྲྭ་པ་རྣམས་ཀྱིས་འཆམ་རྒྱག་པ་དང་། འཆམ་བརྒྱབ་ཚར་རྗེས་སྐྲ་ཤིང་བཅིངས་པའི་བུ་མོ་ཚོའི་གཉེན་ཉེ་རིགས་རྣམས་ཀྱིས་མར་དང་ཇ་ཆང་སོགས་རང་རང་སོ་སོས་གྲ་སྒྲིག་བྱས་པའི་ལེགས་སྐྱེས་རྣམས་བུ་མོ་ཚོ་ལ་གནང་ཞིང་། དེ་དང་མཐུད་ནས་གྲོང་པའི་ནང་གི་མི་རྒན་དབང་ཐང་ཅན་ཞིག་གིས་བཀོད་སྒྲིག་བྱས་པ་ལྟར་བཅུ་དྲུག་ལང་ཚོ་ཅན་གྱི་བུ་མོ་ཚོ་ལ་གྲལ་བསྒྲིགས་ནས་མཆོད་རྟེན་དང་། མཁར་རྫོང་ལ་སྐོར་བ་གཅིག་བསྐོར་བཅུག་རྗེས། རྒན་པ་རྣམས་ཀྱིས་བུ་མོ་ཚོ་ལ་ད་ནས་བཟུང་སྔོན་དང་མི་འདྲ་བར་ལུས་སེམས་གཉིས་ལ་ལས་འགན་ཡོད་པས་འགྲོ་ལུགས་འདུག་སྟངས་བཅས་བུད་མེད་ཚོ་ལ་འཛོམས་དགོས་པའི་མཛངས་མའི་ཡོན་ཏན་ལྡན་པར་བྱ་རྒྱུའི་སློབ་གསོ་དང་རེ་བཅོལ་གནང་། མཇུག་མཐར་བུ་མོ་ཞིག་གི་ཨ་ཞང་གིས་ལག་གཡས་ཀྱིས་མདའ་དར་དང་གཡོན་གྱིས་བུམ་པ་ཞིག་བཟུང་སྟེ་བུ་མོ་ཚོ་ནར་སོན་པའི་གོ་རིམ་ནང་ཁྱིམ་ཚང་སོ་སོ་བཀའ་དྲིན་ཆེ་ཚུལ་དང་། བུ་མོ་ཚོའི་ལས་ལ་བརྩོན་ཞིང་བྱ་སྤྱོད་བཟང་བ་ལ་བསྟོད་ར་ཚད་དུ་མེད་པ་བྱས་རྗེས། སླད་མར་དེ་ལས་ཀྱང་མ་བཟང་གི་བུ་མོ་ཞིག་བྱ་རྒྱུའི་རེ་བ་བཏོན་ཚར་རྗེས་གྲོང་པའི་གླུ་གར་ལ་མཁས་པའི་རྒན་པོ་ཞིག་གིས་སྣེ་ཁྲིད་དེ་ཁྱད་ཆོས་ལྡན་པའི་རྒྱལ་རོང་གི་སྐོར་བྲོ་འཁྲབ་འགོ་བརྩམས་པ་ལས་བྲོ་ཚིག་ནི་འདི་ལྟར་ཏེ།
རིག་པའི་དཔའ་བོ་རྣམས་ལ་ཕུལ་བའི་བསྟོད་ཚིག
རིག་པའི་དཔའ་བོ་རྣམས་ལ་ཕུལ་བའི་བསྟོད་ཚིག
དོན་གྲུབ་རྒྱལ།
ཅི་འདྲའི་རྙེད་པར་དཀའ་བའི་མཚན་མོ་ཞིག་རེད་ཨང་།
གལ་སྲིད་ཁྱེད་རང་ཡིད་མི་ཆེས་ན།
ཁྱེད་ཀྱི་ཁྲག་ཤེད་རྒྱས་པའི་ལག་པ་གཉིས་ཀྱིས།
ཁྱེད་རང་གི་བྲང་ཁ་ལ་རེག་ཙམ་གྱིས་དང་།
དྲག་ཏུ་མཆོང་ལྡིང་བྱེད་པའི་ཁྱེད་ཀྱི་ཁོང་གི་སྙིང་དེས།
ཁྱེད་རང་གི་ཐེ་ཚོམ་གྱི་དྲི་བ་དང་། སོམ་ཉི་ཡི་འཆིང་རྒྱ།
ཉིས་འགལ་གྱི་དཔྱང་ཐག་རྣམས་སྐད་ཅིག་འཕྲལ་མ་ཉིད་དུ་གཅོད་ཐུབ་ངེས་རེད།
དུས་སྐབས་འདི་དང་།  ཉིན་མོ་འདི།  མཚན་མོ་འདི་ལྟ་བུ།
མིའི་རིགས་ཀྱི་སྐད་ཆ་དང་།
མིའི་རིགས་ཀྱི་ཡི་གེའི་མཐུ་ནུས་ལ་བརྟེན་ནས།
བདག་སེམས་དང་། ཁོ་བོའི་སྙིང་། སེམས་ཀྱི་གཏམ།
གློ་རྒྱུའི་མཚམས་ན་གནས་པའི་རྡོག་རྡོག་དེ་རྣམས།
བརྡ་སྤྲོད་པའི་ནུས་པ་ཤོར་ཚར་བ་དང་།
དོན་གྱི་སྙིང་བོ་རང་དགར་བ་དག་ཀྱང་སྟོན་མི་ཐུབ་པའི་ཚོར་བ་ཁོ་བོ་ལ་བཅོས་མིན་མངོན་ སུམ་དུ་སྐྱེས་འོང་གིན་འདུག
ཀྭ་ཡེ། བརྩེ་ལྡན་གྱི་གྲོགས་པོ། གུས་ལྡན་གྱི་སློབ་མ།
མཁྱེན་ལྡན་གྱི་དཔའ་བོ་རྣམ་པ་ལགས།
ལོ་གཅིག་གི་དུས་ཚིགས་གཅིག་ཙམ་ཡང་མ་ཡིན་མོད།
ཡིན་ནའང་། དུས་ཚིགས་གཅིག་ཙམ་པོའི་རིང་ལ།
འུ་ཅག་གིས་ལྔ་རིགས་གི་ལྡིང་ཁང་ནས།
མཛའ་མཐུན་གྱིས་རི་མོ་བྲིས་པ་དང་། རཱ་མའི་རྟོགས་བརྗོད་ཀྱི་བརླན་ཞིང་གཤེར་བའི་ཞིང་སའི་ཐོག་ལ།
དགེ་སློང་ཟུང་འབྲེལ་གྱི་རྨོན་པ་དོར་དུ་བསྡེབས་པར་མ་ཟད།
མི་རིགས་ལ་རྒྱ་ཡི་ཐོང་བཙུགས་ཏེ།
ཤེས་བྱའི་ས་སྦོན་གྲུང་བོ་དག་ལེགས་པར་བཏབ་སྟེ།
ད་ལྟའི་དུས་སུ་ཡོན་ཏན་གྱི་ལྗང་སྨྱུག་རྒྱས་པར་མ་ཟད།
སྦྱངས་འབྲས་ཀྱི་མེ་ཏོག་ཀྱང་བཅོས་མིན་མངོན་སུམ་དུ་བཞད་འདུག
བློ་གསལ་གྱི་གཞོན་ནུ།  རིག་གསལ་གྱི་བུ་མོ།
ལང་ཚོ་ནི་མེ་ཏོག་ཡིན་མོད། འོན་ཀྱང་།
རང་གི་ལང་ཚོ་ལ་དོན་ལྡན་གྱི་གཡུར་ཟའི་འབྲས་བུ་སྨིན་པར་བྱེད་ན།
རང་གི་འབད་པ་དང་། རང་གི་བརྟུན་པ།
རང་གི་རྩོལ་བ་སོགས་ལ་བརྟེན་དགོས་པས།
འདི་ནི་ཁོ་བོས་ཁྱེད་ཅག་ལ་བཅོལ་བའི་རེ་བ་ཉག་ཅིག་ཡིན།
ཀྱེ་ཀྱེ། བློ་མཐུན། ཀྭ་ཡེ།  སློབ་གྲོགས།
ད་ནི་དབྱར་གསུམ་གྱི་དུས་ཚིགས་འདས་ཏེ།
སྟོན་གསུམ་གྱི་དུས་སུ་སླེབས་འདུག་པས།
རང་རེའི་མི་རིགས་ཀྱིས།
ཁྱེད་ཅག་གི་ལ་རྒྱའི་མེ་ཏོག་ཙམ་དུ་མ་ཟད།
ཤེས་བྱའི་སྦྱངས་འབྲས་ལའང་།
ཉམས་ཞིབ་དང་ཚོད་དཔག་བྱེད་ངེས་པས།
དཀའ་སྤྱད་སྡུག་རུས་ཀྱི་སྙིང་སྟོབས་དང་།
ངལ་བ་ཚད་མེད་ཀྱི་འབྲས་བུ་རྣམས།
དེ་རིང་གི་ཉིན་མོ་འདིར་ངོམས་དགོས་པ་དང་།
ནམ་རྒྱུན་གྱི་འབད་པ་རྣམས་ཀྱང་།
དོ་དགོང་གི་དགོང་ཚོགས་འདིར་ངོམས་ཆོག
ཁྱེད་ཚོ་ནི་དུས་རབས་ཀྱི་རྟ་ཕོ་ཡིན་པས།
ཤེས་བྱའི་ཐང་ཆེན་འདིར།
ནམ་ཡང་སྒྲོག་གིས་མ་བཅིངས་པར།
ཚན་རིག་གི་ལྕག་གིས་སྐུལ་བཞིན་པར།
རྒྱུགས་ངེས་ཀྱང་རེད།
ཁྱེད་ཚོ་ནི་མི་རིགས་ཀྱི་ཁྱུང་ཆེན་ཡིན་པས།
ཤེས་བྱའི་མཁའ་དབྱིངས་སུ། རང་གི་གཤོག་པ་གཉིས།
ནམ་ཡང་བསྐུམས་སུ་མ་བཅུག་པར།
ལག་རྩལ་གྱི་རླུང་གིས་སྐྱོད་བཞིན་པར།
མཐོན་མཐིང་གི་མཁའ་དབྱིངས་འདི་འཕྲེད་ཀྱིས་གཅོད་དགོས་ལ།
གཅོད་ངེས་ཀྱང་རེད།
གནམ་ལོ་གསར་པ་ཤར་བ་ལའང་།
ཟླ་ངོ་འགའ་ཞིག་མ་གཏོགས་མི་འདུག
གལ་སྲིད། ཁྱེད་རང་ཚོ་ཁྱུང་ཕྲུག་དང་འདྲ་ན།
ད་ནི་ཁྱུང་སྒོ་ངའི་ནང་ནས་གཤོག་རྩལ་རྒྱས་ཟིན་པ་དང་།
ཤེས་བྱའི་ནམ་འཕང་བསྟོད་པའི་དུས་ལ་བབས་ཟིན་པ་དང་།
གལ་སྲིད་ཁྱེད་རང་ཚོ་སེང་ཕྲུག་དང་འདྲ་ན།
ད་ནི་སེང་ཨ་མའི་མངལ་ནས་གཡུ་རལ་རྒྱས་ཟིན་པས།
ཡོན་ཏན་གྱི་གངས་རིའི་སྤོ་ནས་སྡེར་རྩལ་ངོམས་པར་འོས།
ངོ་མ། དམར་ཡག་སྟག   ཁྱུར་དཀར་མཛོ། གངས་ཀྱི་སེང་གེ།
གཞན་ཡང་། ད་དུང་ནམ་མཁའི་ལྡིང་།
བོད་ཀྱི་བྱང་ཐང་ན།
སྲབ་མེད་དུ་རྒྱུགས་པའི་ཁ་དཀར་རྐྱང་།
ཁྱེད་ཚོ་ནི་དམར་ཡག་སྟག་གི་ཐིག་ལེ་དང་།
ཁྱུང་དཀར་མཛོ་ཡི་རྭ་ཁ།
གངས་སེང་དཀར་མའོ་སྡེར་རྩལ།
ནམ་མཁའི་ལྡིང་གི་གཤོག་རྩལ།
ཁ་དཀར་རྐྱང་གི་བང་རྩལ་ལ་སོགས་པ་འཛོམས་པས།
མི་རིགས་ཀྱི་ལ་རྒྱ།
བོད་རིགས་ཀྱི་མདུན་ལམ།
མ་འོངས་པའི་རེ་བ་ནི་ཁྱེད་རང་ཚོ་ཡིན་པ་དང་།
བོད་ཀྱི་དར་རྒུད་དང་།
ཁ་བ་ཅན་གྱི་འཕེལ་འགྲིབ་ནི་ཁྱེད་རང་ཚོ་ལ་རག་ལས་པ་ཡིན།
ལོ་རབས་ཀྱི་རེ་ལྟོས་འཆའ་ས་ཡང་ཡིན།
བོད་ཀྱི་མི་དམངས་ཁྲི་ཚོ་བཞི་བརྒྱ་ལྷག་གི་མི་མིག་ལ་བདེ་སྐྱིད་ཀྱི་འོད་སྣང་དང་།
ཡིད་ལ་མོས་གུས་ཀྱི་གདུང་སེམས།
ལུས་ལ་སྔར་མེད་ཀྱི་བདེ་བ།
གདོང་ལ་དགའ་བའི་འཛུམ་མདངས་དང་བཅས་ཏེ།
དུས་རབས་ཀྱི་ཕོ་ཉ།  ལོ་རབས་ཀྱི་གཞོན་ནུ།
རང་རིགས་ཀྱི་ལ་རྒྱ།
བོད་རིགས་ཀྱི་བདག་པོས།
ཁྱེད་རང་དང་ཁྱེད་རང་ཚོ་ལ་དགའ་བསུ་བྱེད་བཞིན་པ་དང།
ཁྱེད་རང་དང་ཁྱེད་རང་ཚོ་ལ་བསྔགས་བརྗོད་བྱེད་བཞིན་འདུག
ལྟོས་དང་།
ནག་ཆུང་ཡི་གེའི་ཐིག་ཕྲེང་འདི་དག་ནི།
བོད་གངས་ཅན་གྱི་གཟབ་སྦྲེང་རུ་ཁག་ཡིན་པ་དང་།
ཚངས་དབྱངས་དྲུག་ཅུའི་གདངས་ཀྱི་འགྲོས་འདི་ནི།
བོད་གངས་ཅན་གྱི་གངས་དཀར་སེམས་ནས་བྱུང་བའི་བསྟོད་གླུ་རེད།
གུས་ལྡན་གྱི་སློབ་གྲོགས་རྣམ་པ་ལགས།
ལ་རྒྱ་ནི་རང་རའི་བླ་སྲོག་ཡིན་པ་དང་།
ང་རྒྱལ་ནི་རང་གི་གཟི་བརྗིད་རེད།
ཕ་མས་སྤྲད་པའི་མགོ་བོ་མཐོན་པོ་དེ།
གཞན་གྱི་རྐང་འོག་ཏུ་མ་འཇོག་་པ་དང་།
ཁ་བ་ཅན་གྱི་ལ་རྒྱའི་དཔུང་བ་དེ།
གཞན་གྱི་མགོ་ཐོག་ཏུ་བསྒྲེངས་ནུས་ན།
རང་རིགས་ཀྱི་གཟི་བརྗིད་དང་།
མེས་རྒྱལ་གྱི་ལ་རྒྱ་ཡང་རེད།
ཨ་ཁ། རང་རེའི་ནི་ཅི་འདྲའི་གླེན་རྟགས་ཚ་བ་དང་།
བོད་རིགས་ནི་ཅི་འདྲའི་གཞུང་རྒྱུད་དྲང་བ་ཞིག་རེད་ཨང་།
བསམ་བློ་གསར་པ་ཞིག་དང་།
ལྟ་བ་གསར་པ་ཞིག
འདོད་ཚུལ་གསར་པ་ཞིག
ལྷག་བསམ་གསར་པ་ཞིག་བྱུང་བའི་ཚེ་ན།
རང་རེས་སེམས་ཀྱི་སྣོད་མི་བཟེད་པ་དང་།
ཡིད་ཀྱི་སྒོའང་དམ་པོར་གཏན་པ་འདི་ནི།
ཤིན་ཏུ་མི་འོས་པའི་གནས་ཤིག་རེད།
དགའ་བའི་དགའ་སྟོན་གྱི་ཉིན་མོ་འདིར།
ངན་སྐྱུག་གི་ཁྲོན་པ་སློག་དོན་མེད་ན་ཡང་།
ལྷག་བསམ་གྱི་འདུན་མས་བསྐུལ་ཏེ།
གཞུང་དྲང་གི་ཚིག་འདི་སྨྲས་པ་ཡིན། ཡིན་ན་ཡང་།
ངག་ཉེས་པས་ནི་ནམ་ཡང་་གོས་པར་མི་འགྱུར་ཏེ།
རྒྱུ་མཚན་ནི།
བོད་ཁ་བ་ཅན་གྱི་སྙིང་གསོན་པོ་ཞིག་ཡིན་པའི་ཕྱིར་རོ།
ངོ་མ། ཁྱེད་ནི་ངང་རྒྱུད་འཇམ་ཞིང་གཞུང་རྒྱུད་དྲང་ལ།
རང་རིགས་ཀྱི་དཔུང་བ་སྦོམ་པའི་ལྕགས་ཀྱི་ཐུ་ལུམ་ལྟ་བུ་ཡིན་པས།
ཁྱེད་ཀྱི་མིང་ལ་ལྕགས་ཐར་འབུམ་ཞེས་ཟེར་བ་དང་།
ལྕགས་མགར་བའི་ཙི་ཏའི་སྟེང་ནས་ཐར་བརྒྱབ་ཅིང་།
ངར་བླུད་པ་ཡིན་ལ།
ལན་གྲངས་ཁྲི་མ་འབུམ་ལ་ཞུན་བརྡར་བྱས་པ་ཡིན་སྟབས།
དོན་ལའང་ལྕགས་ཐར་འབུམ་ཞེས་ཐོགས་པ་རེད།
རེད་ཡ། གོང་མ་ལྷ་དང་། འོག་མ་ཀླུ།  བར་མ་གཉེན།
ཀླུ་འབུམ་ཕྲག་འཚོགས་པའི་དཀྱིལ་དབུས་ན།
ཀླུ་ཡི་རྒྱལ་པོ་དུང་སྐྱོང་དཀར་བོ་ཁྱེད་ནི།
རང་གི་འཁོར་ལ་བརྩེ་བ་ཡིན་པས།
དོམ་དམ་དུ་ཀླུ་མོ་འབུམ་ཕྲག་གི་བྱམས་པ་ཡིན།
དེ་ཡང་ཡིན་ཏེ། ལྷ་ཚངས་པ་དང་།  བརྒྱ་བྱིན།
ཁྱབ་འཇུག་རྣམ་གསུམ་རྩེ་བའི་གནས་དེ་ན།
རྣམ་པར་རྒྱལ་བའི་ཁང་བཟང་ཡོད་པར་སྐད་རེ།
བདག་གི་མིག་གིས་མཐོང་བ་ནི་མེད་མོད་ཀྱང་།
ཡིད་བཞིན་དབང་གི་རྒྱལ་པོ་ཁྱེད་ལྟ་བུ་བཞུགས་པས།
ཁྱེད་ཀྱི་མཚན་ལའང་པད་མ་དབང་རྒྱལ་ཞེས་ཟེར་བ་དང་།
དོན་ལའང་འབྱོར་བ་ཡིན།
དེའི་ཕྱིར། ཁྱེད་ཀྱི་ཡོན་ཏན་གི་འདབ་མ་སྔར་ལས་ཀྱང་རྒྱས་པ་དང་།
གེ་སར་གྱི་ཟེའུ་འབྲུ་ནི་སྔར་ལས་ཀྱང་དབང་གི་རྒྱལ་པོའི་ཏོག་ཏུ་འགྱུར་བར་གྱིས།
འདི་ནི་གངས་ཅན་གྱི་སྤང་ཐང་ན།
སྲབ་མེད་དུ་རྒྱུགས་པའི་རྟ་མཆོག་ཅིག་ཡིན་པ་འདྲ།
རིགས་ནི་རང་རེའི་གོམས་སྲོལ་དབང་དུ་གྱུར་བ་ཡིན་པས།
ཁོ་བ་ཅག་ལ་འདམ་པ་བྱེད་པའི་རང་དབང་ག་ལ་ཡོད།
ཡིན་ན་ཡང་། ཁྱེད་ནི་བོད་ལ་བརྩེ་དུངས་ཆེ་ཞིང་།
བོད་ཀྱི་རིག་གནས་ཀྱི་སྒོ་ལ་ཞུགས་པའི་ཉིན་མོ་དེ་ནས་བཟུང་།
ཁྱོད་ལའང་བོད་ཀྱི་བླ་སྲོག་གི་རྣམ་ཤེས་ལྡན་པར་མ་ཟད།
བོད་ཀྱི་ལ་རྒྱ་དང་།
བོད་ཀྱི་གཟི་བརྗིད་ཀྱི་དོན་དུ།
མཐའ་ཡས་པའི་འབྲོག་པའི་རྩ་ཐང་ན།
གཡང་མོ་ལུག་ལྟར།
འཚོ་བའི་ཅི་དགར་རོལ་བར་མཁྱེན།
དོན་ཁ་ཡ། དོན་ཁོ།
ཁྱེད་ཀྱི་མཚན་ངོ་མ་ནི་བདག་གི་མ་རྟོགས་ལ།
རྟོགས་ཀྱང་ཐུབ་ཀྱི་མ་རེད།
རྒྱུ་མཚན་ནི། ཁྱེད་ནི་ཕ་མའི་གཅེས་ཕྲུག་ཅིག་ཡིན་པ་འདྲ་སྟེ།
ཁྱེད་ཀྱི་མཚན་ལ་དོན་ཁོ་ཟེར་དོན་མེད་ལ།
མིང་ལའང་འབྱོར་བ་མ་ཡིན་ནི།
འདིར། ཁོ་བོས་ཁྱེད་ལ་དོན་ཀུན་གྲུབ་པ་དང།
བྱ་བ་ཐམས་ཅད་ལེགས་ལམ་དུ་འགྲོ་བའི་སྨོན་ལམ་བདག་གིས་ཞུས་པ་ཡིན།
ཨ་ཧོ། འདི་ན་རྡོ་རྗེ་དང་འདྲ་བའི་བསམ་པ།
བྲག་རི་ལྟར་བརྟན་པའི་སྙིང་སྟོབས།
ཤེས་བྱའི་གཡུང་དྲུང་གི་རི་མོ་རྣམ་པར་རྒྱས་པ།
སྤྱི་ཚོགས་གསར་པའི་སྐྱེ་བོ།
འོ། སྐྱེ་བོ་དེ་ཡི་མཚན་ལ་རྡོ་རྗེ་བཀྲ་ཤིས་ཟེར།
མི་འདི་ནི་སུ་ཞིག་ཡིན་ནམ།
གཡུལ་ངོར་འཇུག་ལ་དཔའ་བའི་དཔལ་ལྡན་ཞིག་མིན་ནམ།
བོད་གངས་ཅན་གྱི་དམངས་ཁྲོད་གཏམ་རྒྱུད་ཀྱི་ནང་དུ།
གླིང་ལ་དཔའ་རྟུལ་སུམ་ཅུ་ཡོད་པའི་ནང་ཚན།
དཔའ་དང་ལྡན་པ་ནི་རྒྱ་ཚ་ཞལ་དཀར་ཡིན་ཏེ།
ཁྱེད་ཀྱི་མཚན་ལ་དཔལ་ཆེན་ཐར་ཟེར་བ་ཡིན།
སྒྲོལ་མ་ཡ། སྒྲོལ་མ།
རིགས་དྲུག་འགྲོ་བ་རྣམས་སྡུག་བསྔལ་གྱི་རྒྱ་མཚོ་ལས་སྒྲོལ་ནུས་ན།
ཁྱེད་ཀྱིས་ཐར་བའི་གྲུ་གཟིངས་བརྟེན་དགོས་པ་དང་།
དེ་ནི་ཁྱེད་ཀྱི་བདེ་སྐྱིད་དང་། རང་གི་ལ་རྒྱ་ཡང་ཡིན་པས།
རྨོངས་མུན་གྱིས་དབྱེ་ཡོལ་དེ། སྒྲོལ་མ་དཀར་སྔོན་གཉིས་
ཀྱི་བློ་གྲོས་ཀྱི་སེར་མོས་ཅིག་ཅར་དུ་དབྲལ་ནས།
ཤེས་བྱ་ཡི་དག་པའི་ཞིང་དུ།
སངས་རྒྱས་ཀྱི་འཁོར་དུ་སྐྱེ་བའི་སྨོན་ལམ་་བདག་གིས་འདེབས།
བོད་རིགས་ཀྱི་གཟི་བརྗིད། དུས་རབས་ཀྱི་སྙིང་ཁྲག།
འདི་ནི་པད་མ་དང་འདྲ་ཡང་རྗེས་འཇུག་བསྡུས་ཟིན་ལ།
ཁྱེད་ནི་འདམ་ནང་དུ་ལྗན་ལྗིན་དྲི་མས་སྦགས་བའི་གོ་སྐབས་ནི་ནམ་ཡང་ཡོད་པ་མ་ཡིན་ལ།
གཅེས་མིང་གི་ཆ་ཤས།
ཁྱེད་ཀྱི་རང་གཤིས་མངོན་པར་མཚོན་ཡོད་དེ།
ལྷའི་དབང་པོ་བརྒྱ་བྱིན་གི་མཚོན་ཆ།
འབྱུང་བ་གང་གིས་མི་འཇིག་པའི་རྒྱ་གར་གྱི་རྡོ་རྗེ་གདན།
དེས་ན།  ཁྱོད་ཀྱི་མིང་ལ་བ་རྡོ་ཞེས་བཏགས་པ་འདི་དོན་དང་ལྡན་པར་སེམས་སོ།
རྒྱ་ནག་རི་བོ་རྩེ་ལྔ་། འཇམ་དབྱངས་ཀྱི་སྤྲུལ་བ་ཞིག་ཡིན་ཏེ།
ཀུན་ལ་ཐུགས་བརྩེ་བ་དང་ལྡན་པས།
ཁྱོད་ཀྱི་མཚན་ལ་འཇམ་བྷོ་ཞེས་ཟེར་བ་དང་།
ཕྱི་ནས་ཀྱང་།
འཇམ་དཔལ་དབྱངས་གི་འཁོར་དུ་སྐྱེ་བར་སྨོན།
གུ་ཝེ་ཐི་མ་ལ།
གུ་ཝེ་ཐི་མ་ལ་(Guatemala)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་གུ་ཝེ་ཐི་མ་ལ་གྲོང་ཁྱེར་རེད།
ནང་མཆོད་རཀྟའི་རྩ་བ་བརྒྱད་
ནང་མཆོད་རཀྟའི་དབྱེ་བ་ལ་རྩ་བ་ཡན་ལག་སུམ་ཅུ་རྩ་ལྔ་ཡོད། དེའི་ཡན་ལག་གྲངས་ལས་འདས་པར་བཤད་དེ། དེ་ལ་རྩ་བ་བརྒྱད་ནི། ༡.ཡབ་ཀྱི་སྣ་གཡས་པའི་རཀྟ། ༢.ཡུམ་གྱི་པདྨའི་རཀྟ། ༣.སྲིད་པ་ཆགས་པའི་ལྟེ་ཁྲག ༤.གཡུལ་དུ་བསད་པའི་དཔའ་བོའི་སྙིང་ཁྲག་སྟེ་ནང་གི་རྩ་བ་བཞི་དང། ༥.སྟག་གཟིག་ལ་སོགས་གཅན་གཟན་གྱི་ཁྲག ༦.བྱ་རྒོད་ལ་སོགས་འདབ་ཆགས་ཀྱི་ཁྲག ༧.རྟ་བོང་ལ་སོགས་རྨིག་ཟླུམ་གྱི་ཁྲག ༨.གཡག་སོགས་རྨིག་བྲག་གི་ཁྲག་སྟེ་ཕྱིའི་རྩ་བ་བཞི་དང་བརྒྱད་དོ།
ཧེ་ལུན་
ཀེ་རི་སིའི་ལྷ་སྒྲུང་ནང་གི་མཛེས་མ་གྲགས་ཅན་ཞིག་གོ
ཝེ་ནེ་ཟུའེ་ལ།
ཝེ་ནེ་ཟུའེ་ལ
ཇ་མའི་ཀ
ཇ་མའི་ཀ་(Jamaica)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཁིང་སི་ཐོན་རེད།
མ་རབས་སྤུན་གཉིས་དང་ཡ་རབས་སྤུན་གཉིས།
མ་རབས་སྤུན་གཉིས་དང་ཡ་རབས་སྤུན་གཉིས།
རྩོམ་པ་པོ།  དོན་གྲུབ་རྒྱལ།
དགུན་གསུམ་གྲང་རླུང་ལྡང་བའི་ཞོགས་པ་ལ། །
མཁའ་རླུང་བསིལ་ཞིང་ནམ་ཟླ་ཤིན་ཏུ་གྲང་། །
རི་གསུམ་རྩེ་མོ་ཁ་བ་དཀར་པོས་གཡོགས། །
ལུང་གསུམ་ཆུ་ཕྲན་རྣམས་ཀྱང་དར་གྱིས་གཏུམས། །
རྩྭ་དང་རྩི་ཤིང་ཡལ་འདམ་བ་མོས་མནན། །
རྐང་ལམ་ཕྲ་མོ་སློབ་ཆུང་སྒོ་ཁར་འབྲེལ། །
ཞོགས་པའི་ཉི་བཞོན་སྤྲིན་གྱིས་མ་བསྒྲིབས་ཀྱང་། །
ལོ་ཆུང་བྱིས་པའི་ལག་པ་དབང་མེད་འཁོབ། །
བདག་གིས་ལག་པ་འཕུར་འཕུར་བྱེད་བཞིན་དུ། །
རྐང་ལམ་ཕྲ་མོ་དེད་ནས་སློབ་གྲྭར་བསྐྱོད། །
སྒྲོལ་མ་བཀྲ་ཤིས་ཕུན་ཚོགས་བདེ་སྐྱིད་དང་། །
ལྷ་མོ་སྐལ་བཟང་ཚེ་རིང་ལྷུན་གྲུབ་སོགས། །
བདག་དང་འཛིན་གྲྭ་གཅིག་པའི་སློབ་གྲོགས་རྣམས། །
གཅིག་རེ་གཉིས་རེ་བྱས་ནས་འོངས་པ་མཐོང་། །
ཨ་མ་་་་་་་་་་་འུན་་་་་་་་་འུང་། །
གློ་བུར་བདག་གི་རྣ་བའི་རྒྱབ་ཕྱོགས་ནས། །
བྱིས་པ་ངུ་བའི་སྐད་ཅིག་ལྷང་ངེར་ཐོས། །
མྱུར་མོར་ཁ་ཕྱིར་འཁོར་ནས་བལྟས་ཙ་ན། །
ཨ་ཁ་བདག་གི་ནུ་བོ་སྐལ་བཟང་ནི། །
ལམ་ཕྲན་སྟེང་དུ་ཁ་སྦུབ་འགྱེལ། །
མ་རབས་བྱིས་པ་ལྷུན་གྲུབ་དེ། །
ཚུལ་དེ་མཐོང་ནས་བདག་གིས་ཀྱང་། །
ནུ་བོ་ངུ་དོན་ཤེས་ན་ཡང་། །
མ་རབས་རྒྱལ་པོ་ལྷུན་གྲུབ་ལ། །
ཚིག་གཅིག་བཤད་པའི་སྤོབས་པ་ཞུམ། །
སློབ་མའི་འཁོར་ལ་ཤིན་ཏུ་འཚེ། །
རེའུ་དང་ལུ་གུར་རྟག་ཏུ་གནོད། །
རྒན་ལ་མི་བཀུར་རྡོ་ཁ་བྱེད། །
གཞོན་ལ་མི་གཅེསརྡོག་རྒྱག་གཞུ། །
ཕ་ཡིས་ལབ་ན་མིག་ལོག་ལྟ། །
མ་ཡིས་བཤད་ན་མཆིལ་མ་འདེབས། །
དགེ་རྒན་མི་བཀུར་སྡིགས་མོ་བྱེད། །
སློབ་ཁྲིད་མི་ཉན་རྩེད་མོ་རྩེ། །
ཕར་ལ་ཚིག་གཅིག་ལབ་པ་ན། །
ཚུར་ལ་ཁུ་ཚུར་ལན་དགུ་བརྡེག །
ང་ཚོ་ལོ་ཆུང་བྱིས་པ་ཚོས། །
འདི་ཡི་ཐུབ་ཚོད་རྒྱུན་དུ་མྱོང་། །
བརྙས་བཅོས་མ་མྱངས་འགའ་ཡང་མེད། །
སྙིང་ནད་རྩོད་མཁན་སུ་ཡང་མེད། །
འདི་ལྟར་རི་དྭགས་རྒྱལ་པོ་ལ། །
མི་སྐྲག་སྲོག་ཆགས་སུ་ཞིག་ཡོད། །
སྐབས་དེར་ལྷུན་གྲུབ་བྲོས་ནས་ངའི་རྩར་སླེབས། །
བདག་གི་ཡིད་ལ་ཞེ་སྡང་ལངས་ན་ཡང་། །
བཅོས་མའི་ཡིད་ཞེ་སྡང་ལངས་ན་ཡང་། །
བཅོས་མའི་འཛུམ་དཀར་མི་སྟོན་ཀ་མེད་བྱུང་། །
འོན་ཀྱང་མ་རབས་བྱ་བར་གོམས་པ་ཁོས། །
ང་ལའང་འབུད་རྒྱག་བྱས་ནས་ས་ལ་བསྒྱེལ། །
མི་བཟོད་ཁོང་ཁྲོའི་མེ་ལྕེར་རབ་འབར་བཞིན། །
མི་འདོད་ཞེ་སྡང་དུ་བ་རབ་འཕྱུར་ཡང་། །
རྡོ་རྗེའི་བྲག་ལ་ཚེར་མས་བསྣུན་པ་དང་། །
ཀ་མེད་གནམ་འོག་རྒོད་པོ་མཐུར་མེད་འདིར། །
ཁ་ལོ་སྒྱུར་བའི་སྤོབས་པ་སུ་ལ་ཡོད། །
ང་ཚོ་སློབ་ཆུང་ལོ་རིམ་ལྔ་པར་སླེབས། །
མ་རབས་རྒྱལ་པོ་བསྟན་བཤིག་ཆེ་ན་ཡང་། །
བློ་དང་རིག་པ་ཤིན་ཏུ་རྣོ་བའི་ཕྱིར། །
དགེ་རྒན་གཅིག་གི་དགེ་ཕྲུག་ཡིན་པའི་ཁར། །
ངེད་གཉིས་རིམ་གྱིས་གྲོགས་པོ་བཟང་པོར་གྱུར། །
མི་གཙང་སླ་ངར་འགྲོགས་པའི་དྲི་མ་དང་། །
ལྗོན་ཤིང་འཁྱོག་པོར་བརྟེན་པའི་འཁྲི་ཤིང་བཞིན། །
གདོང་འབག
གདོང་འབག་ནི་གདོང་ལ་གྱོན་ཡས་ཀྱི་ཡོ་ཆས་ཞིག་ཡིན་ཞིང་ནམ་རྒྱུན་དུ་དེ་ནི་སྲུང་སྐྱོབ་བྱེད་ཆེད་དང་། གདོང་སྦས་པའི་ཆེད། འཁྲབ་སྟོན་བྱེད་པ། རོལ་རྩེད་བཅས་བྱེད་པའི་སྐབས་གྱོན་གྱི་ཡོད།
མ་རབས་སྤུན་གཉིས་དང་ཡ་རབས་སྤུན་གཉིས།
མ་རབས་སྤུན་གཉིས་དང་ཡ་རབས་སྤུན་གཉིས།
སློབ་གྲྭའི་སྒེའུ་ཁུང་ཤེལ་སྒོ་རྡོ་ཡིས་བཅགས། །
མདུན་འཇོག་གསར་པའི་ངོས་སུ་གྲི་ཤན་བརྒྱབ། །
རྒྱལ་སྒོའི་ལྕགས་ལུང་འབལ་ནས་ཤར་ལ་འཕངས། །
ཁང་ཀླད་གྱོ་མོ་བཀོག་སྟེ་ནུབ་ལ་བརྡབས། །
གྱང་རྩི་དཀར་པོར་སོལ་བས་རི་མོ་བྲིས། །
མ་རབས་སྤུན་གཉིས་མཚང་མིང་སྡེ་མཐར་ཁྱབ། །
ཉིན་ཞིག་ང་རང་ནད་ཡམས་དྲག་པོས་ཟིན། །
ཨ་མས་དེ་འཕྲལ་སྨན་ཁང་ནང་དུ་བསྐྱལ། །
ཟླ་གཅིག་ཉི་མ་སུམ་ཅུའི་དུས་ཡུན་ལ། །
ལྷུན་གྲུབ་ངེད་གཉིས་ཕན་ཚུན་ངོ་མ་འཕྲད། །
དབྱར་ཟླ་དྲུག་པའི་མཁའ་དབྱིངས་སྔོ་ཞིང་སངས། །
མཚར་སྡུག་ཉི་མའི་འོད་ཟེར་དྲི་ཞིང་འཇམ། །
ཨ་མས་ང་རང་སྐྱེད་ཚལ་དུ་ཁྲིད། །
ཨེ་མ་ཉམས་དགའི་སྐྱེད་ཚལ་མཛེས་སྡུག་ཅན།།
ཕྱོགས་བཞིར་ལྗོན་ཤིང་ལོ་འདབ་ཚང་ཚིང་རྒྱས། །
བྱ་དང་བྱིའུས་སྐད་སྙན་ལྷང་ལྷང་སྒྲོག །
མེ་ཏོག་སྣ་ཚོགས་ཟེའུ་འབྲུ་ཤིག་ཤིག་གཡོ། །
ཆུ་དང་ཆུ་ཕྲན་རྣམས་ཀྱང་ལྷུང་ལྷུང་བཞུར། །
དེ་ལྟའི་ཡིད་འོང་ཉམས་དགའི་སྐྱེད་ཚལ་ན། །
ཡལ་འདབ་བྲལ་བའི་ཤིང་སྡོང་གཅེར་བུ་ཞིག །
ཨ་མས་ཤིང་སྡོང་སྐམ་པོ་དེ་བསྟན་ནས། །
ང་ལ་ཕན་པའི་བསླབ་བྱ་འདི་ལྟར་གནང་། །
ཀ་ཡེ་ཉོན་དང་བདག་གི་བུ་ཆུང་ལགས། །
ཤིན་ཏུ་ཡིད་འོངས་ཉམས་དགའི་སྐྱེད་ཚལ་འདིར། །
ལྗོན་ཤིང་རྣམས་ནི་ལོ་འདབ་ཚོགས་ཀྱིས་ཕྱུག། །
མེ་ཏོག་རྣམས་ཀྱང་མཛེས་པའི་དཔལ་གྱིས་སྙེམས། །
འདི་དག་རྣམས་དང་བུ་ཆུང་ཁྱོད་ལ་དཔེ། །
རིག་པའི་ལྗང་མྱུག་སྐྱེ་བར་མི་འགྱུར་ཞིང་། །
བརྩོན་འགྲུས་ལོ་འདབ་རྒྱས་པར་མ་བྱས་ན། །
ཡོན་ཏན་མེ་ཏོག་ཤར་བར་མི་འགྱུར་ལ། །
གཡུར་ཟའི་འབྲས་བུ་སྨིན་པ་དེ་བས་དཀོན། །
གལ་སྲིད་མ་རབས་བྱ་བ་ལྷུར་བླངས་ཏེ། །
བསྟན་བཤིག་སྤྱོད་པ་རྒྱ་ཡན་བཏང་བ་ན། །
རྩ་བ་བརླན་དང་བྲལ་བའི་ཤིང་སྡོང་ལྟར། །
མི་རོ་རེངས་པ་བཞིན་དུ་འགྱུར་ཉིན་ཆེ། །
དེ་བས་བུ་ཆུང་ཁྱོད་ཀྱང་ད་ནས་བཟུང། །
བརྩོན་པ་ཆུ་བོའི་རྒྱུན་ཀྱང་ད་ནས་བཟུང་། །
མ་རབས་སྤྱོད་པ་མཐའ་དག་མྱུར་སྤོངས་ལ། །
ཤེས་བྱའི་ནམ་འཕང་གཅོད་པའི་གཤོག་རྩལ་སྦྱོངས། །
ཨ་མའི་ཚིག་རྣམས་སྦྲང་ཆར་ཟིམ་བུ་བཞིན། །
དྲི་བཞོན་རླུང་དང་བསྡེབས་ནས་བབས་པ་ཡིས། །
བདག་ཡིད་ཚ་བས་གདུང་བའི་ལྗོན་པ་དེ། །
ཡུམ་གྱི་གཏམ་དེ་དོན་མཐུན་ལྡེ་མིག་བཞིན། །
བདག་བློ་རྨོངས་པས་གཏུམས་པའི་བང་མཛོད་ཀྱི། །
རིག་པའི་སྒོ་མོ་ཆེས་ཆེར་ཕྱེས་པར་གྱུར། །
ཁོང་གི་རྒྱབ་ཏུ་དཔེ་ཁུག་གྲུ་བཞི་ཁུར། །
ལག་པ་གཡོན་མར་ཞྭ་སྨྱུག་ཁྲ་ཁྲ་ཐོགས། །
ང་ལ་སྙུན་འདྲི་བྱས་པའི་རྟིང་མ་ལ། །
གཟབ་ནན་ཚུལ་གྱིས་མཆིད་ཚིག་འདི་ལྟར་སྨྲས། །
ཀ་ཡེ་ཉོན་དང་བདག་གི་གྲོགས་པོ་ལགས། །
སྔོན་ཆད་བདག་གི་མཛད་སྤྱོད་ངན་པ་ཡིས། །
གྲོགས་པོ་ཁྱོད་ཀྱང་ངན་པའི་ཟླ་ལ་ཁྲིད། །
མ་རབས་བྱ་བ་ཁོ་ནས་འཕུང་ལ་སྦྱར། །
བསྟན་ཤིག་སྤྱོད་པ་ཁོ་ནས་ཉིན་མཚན་འདས། །
མ་རབས་སྤུན་གཉིས་མཚང་མིང་ངེད་ལ་ཐོགས། །
དེ་ཚོ་བསམ་ཚེ་ང་རང་ནོངས་འགྱོད་ཆེ། །
ཁྱོད་རང་ན་ནས་ཟླ་ངོ་གཅིག་ཙམ་འགོར། །
འཛིན་གྲྭའི་སློབ་སྦྱོང་རྗེས་སུ་ཆོད་པ་དཀའ། །
ད་ལྟ་ཉི་མ་དེ་རིང་ནས་བཟུང་སྟེ། །
ངས་ཀྱང་ཁྱོད་ལ་རོགས་རམ་ཅི་ཐུབ་བྱེད། །
ཡིད་སེམས་འགུལ་བའི་མཆི་མས་ཁེངས་པ་ལས། །
སྨྲ་བའི་ལྗགས་ལྕེ་རིང་དུ་རྐྱོང་བསམས་ཀྱང་། །
ཞོགས་པའི་སྐྱ་མདའ་རི་རྩེར་ཕོག་པའི་དུས། །
ལྷུན་གྲུབ་ངེད་གཉིས་གྲམ་པའི་ཆུ་ཁར་སོང་། །
ཆུ་བོའི་གཞོགས་སུ་ཁ་སྤྲོད་འགྲེང་ནས་ནི།།
སློབ་ཚན་བློར་བཟུང་ཡིད་འཛིན་སུ་ཆེ་བལྟས།།
ཉིན་དཀར་འཛིན་གྲྭ་ཚོགས་པའི་དཀྱིལ་དབུས་ སུ། །
ལྷུན་གྲུབ་ངེད་གཉིས་ལུ་གུ་མཚེས་མ་ལྟར། །
མ་མོའི་ནུ་ཞོ་བཏུང་བའི་བློ་རིག་གིས། །
འོ་མའི་བཅུད་བཟང་བཏུང་བ་སུ་མང་འགྲན། །
མཚན་མོ་སློབ་ཚན་བསྐྱར་སྦྱོང་བྱེད་པའི་དུས། །
རོ་མངར་སྦྲང་རྩི་བསགས་པ་སུ་མང་བལྟས། །
རྒན་ལ་འཕྲད་ན་ཨ་ཁུ་ཨ་ནེ་འབོད། །
ཨ་ནེ་མོས་པའི་མཆི་མ་ཐུར་ལ་བཞུར། །
གཅེན་པོ་དགའ་བའི་ངང་ནས་འོ་ཞིག་བསྐྱལ། །
གཅུང་མོ་འཛུམ་པའི་ངང་ནས་མགོ་ཞིག་སྒུར། །
དགེ་རྒན་བཀུར་ཞིང་གྲོགས་ལ་བྱམས་པར་བྱས། །
སློབ་གྲྭའི་སྒྲིག་ལམ་མིག་འབྲས་བཞིན་དུ་སྲུང་། །
ང་ཡིས་ཕྱགས་མ་བཟུང་ནས་སློབ་ཁང་ཕྱགས། །
ཁོང་གིས་ལྕགས་ཁེམ་ཁྱེར་ནས་གད་སྙིགས་འཕོ། །
ང་ཡིས་ཕྱིས་རས་ཁྱེར་ནས་ཅོག་ཙེ་ཕྱིས། །
ཁོང་གིས་ཕྱིང་བ་ཁྱེར་ནས་ནག་པང་ཕྱིས། །
སློབ་གྲྭའི་ནང་དུ་མི་བཟང་དོན་བཟང་དོན་ བཟང་འདེམས། །
དགེ་སློང་ཐམས་ཅད་མ་གྲོས་གཅིག་ཏུ་མཐུན། །
སྦྱངས་འབྲས་མཚོན་པའི་རྒྱུགས་ཤོག་དཀར་ པོའི་ཐོག །
ཨང་100མཚལ་གྱི་རི་མོ་བཀྲག་མདངས་འཚེར། །
སློབ་གྲོགས་མོས་པའི་ངང་ནས་འདི་སྐད་དུ། །
ཡ་རབས་སྤུན་གཉིས་ང་ཚོའི་མིག་དཔེ་ཡིན། །
དགེ་རྒན་མཐེ་བོང་བསྒྲེངས་བཞིན་འདི་སྐད་དུ། །
དགེ་རྒན་བཟང་པོའི་དགེ་ཕྲུག་འདི་འདྲ་དགོས། །
ཕ་མ་བཟང་པོའི་བུ་ཕྲུག་ཁྱོད་འདྲ་དགོས། །
བསོད་ནམས་དབང་དུས་
བོད་གི་ཁ་པར་ཚོང་ཁང་
ཁ་ར་ཁ་སི
ཁ་ར་ཁ་སི
ཨོ་སེ་ཐེ་ལི་ཡ།
ཨོ་སེ་ཐེ་ལི་ཡ་(Australia)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཁན་པེ་ར་རེད།
ནང་མཆོད་གསེར་སྐྱེམས་
མཆོད་འབུལ་བྱེད་སྐབས་ལྷ་སྐུའི་མདུན་དུ་ཇ་ཆང་འོ་མ་ཆུ་སོགས་འབུལ་བར་གསེར་སྐྱེམས་ཕུལ་ཟེར།
ནང་མཆོད་རཀྟའི་ཡན་ལག་སུམ་ཅུ་སོ་ལྔ་
༡.མཚལ། ༢.ལི་ཁྲི། ༣.བཙག ༤.སྡོང་རོས། ༥.རྡོ་དྲེག་སྟེ་སའི་རཀྟ་ལྔ། ༦.ཙན་དན་དམར་པོ། ༧.སེང་ལྡེང། ༨.མཛོ་མོ་ཤིང། ༩.གོཤིརྵ། ༡༠.བཤེར་ཤིང་དམར་པོ་སྟེ་ཤིང་གི་རཀྟ་ལྔ། རྗེས་ཀྱི་གཉིས་པོ་མརྙེད་ན། སྟར་བུ། ཀཎྚ་ཀ་རི་དམར་པོས་རུང་བར་བཤད། ༡༡.པདྨ་རཱ་ག ༡༢.བྱུ་རུ། ༡༣.མཚུར་དམར། ༡༤.མེ་ཤེལ། ༡༥.རྡོ་རྒྱུས་དམར་པོའམ་སྦལ་རྒྱབ་གང་རུང་སྟེ་རྡོའི་རཀྟ་ལྔ། ༡༦.ཧ་ལོ། ༡༧.ཁུག་ཆུང། ༡༨གླང་སྣ། ༡༩.སེ་རྒོད། ༢༠.ལུག་རུ་དམར་པོ་སྟེ་མེ་ཏོག་གི་རཀྟ་ལྔ། ༢༡.ར་མོ་ཤག ༢༢.ཉེ་ཤིང། ༢༣.སྙ་ལོ། ༡༤.གྲོ་མ། ༡༥.སྙུག་མ་དམར་པོ་སྟེ་རྩྭའི་རཀྟ་ལྔ། ཕྱི་མ་དེ་དངོས་ནི་མདོ་ཁམས་ཀློང་ཐང་སོགས་སུ་སྐྱེས་པའི་ཁྲག་སྙུག་ཞེས་པ་དེའོ།། ༢༦རྒུན་འབྲུམ། ༢༧.རམ་བུ། ༢༨.(ཁ་སུར་).བྲེའོ། ༢༩.བ་མཁལ་སྨུག་པོ། ༣༠.སྐྱུ་རུ་ར་སྟེ་འབྲུའི་རཀྟ་ལྔ། ༣༡.རྒྱ་སྐྱེགས། ༣༢.སིན་དྷཱུ་ར། ༣༣.འབྲོ་མོག ༣༤.བུ་རམ། ༣༥.བྲག་ཞུན་སྟེ་རྩེའི་རཀྟ་ལྔ་རྣམས་ཐམས་ཅད་དྲིལ་བས་རཀྟ་སུམ་ཅུ་རྩ་ལྔ་པོ་ནི་རྩ་བ་ལྟ་བུ་ཡིན་ལ། དེའི་ཡན་ལག་ཏུ་རྫས་སོགས་གང་དམར་གྱི་རིགས་སུ་གྱུར་ཚད་ཐམས་ཅད་དང། རིན་པོ་ཆེ་ཟངས་སོགས་རྡོ་རིགས་དམར་པོ་ཐམས་ཅད། ཨུཏྤལ་དམར་པོ་དང་ཤང་དྲིལ་དམར་པོ་སོགས་མེ་ཏོག་དམར་པོ་ཐམས་ཅད། གཙང་དམར་དང་ས་འདྲེས་དམར་པོའི་རིགས་ཐམས་ཅད། སྣ་མའི་འབྲས་བུ་དང་འོལ་མོ་སེ་སོགས་འབྲས་བུ་དམར་པོ་ཐམས་ཅད། འབྲས་དམར་དང་ཁྲེ་དམར་སོགས་འབྲུའི་རིགས་དམར་པོ་ཐམས་ཅད། གཞན་ཡང་སྲོག་ཆགས་ལས་བྱུང་བའི་རཀྟའི་རིགས་མཐའ་དག་པའོ།།
ནང་གཏམ་ཕྱིར་སྐྱེལ་
ནང་གི་གསང་གཏམ་ཕྱི་ལ་བཤད་པའི་དོན།
པེ་ཅིང་གི་ཁྲང་ཞི།
པེ་ཅིང་གི་ཁྲང་ཞི་ནི་ཀྲུང་གོའི་གནའ་བོའི་ཟློས་གར་ཁག་ནང་གི་གཅིག་ཡིན་ཞིང་འདི་ནི་རོལ་དབྱངས་དང་། སྐད་ཡོད་པའི་ཁྲང་ཞི། སྐད་མེད་པའི་ཁྲང་ཞི། ཞབས་བྲོ། རྩལ་རྩེད་སོགས་མཉམ་དུ་ལས་གྲུབ་པ་ཞིག་རེད།
ལེགས་བཤད་གསེར་ཕྲེང་གི་མཆོད་བརྗོད་ཀྱི་མཚན་འགྲེལ་།
ལེགས་བཤད་གསེར་གྱི་ཕྲེང་བའི་མཆོད་བརྗོད་ཀྱི་ཚིག་འགྲེལ་ལས་དང་པོ་བའི་གསར་བུ་རྣམས་ལ་གོ་བདེར་བཀོད་པ་གཞུང་དོན་སྣང་བ་སྟེར་བའི་སྒྲོན་མེ་ཞེས་བྱ་བ་བཞུགས་སོ།།
༄༅། །གངས་རིའི་མུ་ཁྱུད་གློག་ཕྲེང་དྲ་བ་ཅན། གངས་ཅན་ཞིང་འདིའི་ཆོས་སྲིད་དབང་བསྒྱུར་མཁན། ལྟ་བ་རྟེན་འབྲེལ་འཚེ་མེད་བརྟུལ་ཞུགས་སྤྱོད། གངས་ཅན་གདོང་ལྔའི་དབང་པོ་གཙུག་ན་རྒྱལ།
སྤྱི་ཁྱབ་འགོ་འཆིངས་
སྤྱི་ཁྱབ་འགོ་པ།།
ལེགས་བཤད་གསེར་ཕྲེང་གི་མཆོད་བརྗོད་ཀྱི་མཚན་འགྲེལ་།
རིགས་ལམ་རྩིབས་སྟོང་ལྡན་པའི་ཐབས་མཁས་ཀྱིས། རང་རང་གདུལ་བྱའི་བློ་དང་ལེགས་མཚམས་པ། གཞུང་དོན་མཛུབ་ཁྲིད་བསྐྱངས་པའི་བཤེས་གཉེན་མཆོག།། སྒོ་གསུམ་མི་ཕྱེད་དང་བས་ཕྱག་བགྱིའོ། བསླབ་གསུམ་ནོར་གྱི་དབྱིབས་འཛིན་སྒེག་མོ་ལས། ཐབས་ཤེས་ཟུང་གི་པད་ཚལ་བཞད་པའི་གཉེན། ལེགས་བཤད་འོད་སྟོང་འཕྲོ་བའི་རྒྱལ་ཡུམ་རྒྱན། ཀུན་ལ་གསལ་མཛད་འཇམ་མགོན་བླ་མར་འདུད།
སྤྱི་ཁྱབ་འགོ་འཆིངས་
༼དུང་དཀར་ཚིག་མཛོད་ཆེན་མོ་༽ལས་བཏུས།